Stor langsom stjerne

Stor langsom stjerne' er det syvende studiealbum af den danske rockgruppe Sort Sol, der udkom den 19. maj 2017 på Columbia Records og Sony Music. Det er Sort Sols første udgivelse siden soundtracket til filmen Baby i 2003, og gruppens første studiealbum siden Snakecharmer (2001). Det nåede andenpladsen på den danske albumhitliste.

Albummets første single, "...Like a Trance Like...", blev sendt til radiostationerne den 7. april 2017. Singlen udkom den 28. april 2017.

Ved Danish Music Awards 2017 var Sort Sol nomineret i kategorien Årets danske udgivelse og Årets danske gruppe. Sort Sol blev tildelt Danish Music Awards' Ærespris.

Baggrund
Gruppens forrige studiealbum, Snakecharmer (2001), blev indspillet i en bunker, som var tidligere NATO-ubådscentral, på Holmen i København. Samtidig med færdiggørelsen af albummet fulgte bandmedlemmerne Steen Jørgensen og Lars Top-Galia med i K-141 Kursk-katastrofen, hvor en ubåd sank i Barentshavet i august 2000. Top-Galia har udtalt, at gruppen følte "et slægtskab med tragedien, fordi vi selv stod over for et lignende klaustrofobisk drama, der nærmede sig sit endeligt", med henvisning til at Snakecharmer blev Sort Sols sidste studiealbum i 16 år. Forsanger Steen Jørgensen ønskede at komponere en sang baseret på ubådskaptajnen Dmitri Kolesnikov sidste notater, men gruppen havde ikke det fornødne "kunstnerisk[e] overskud" ifølge Jørgensen.

I 2004 gik guitarist Lars Top-Galia ud af gruppen, og blev først gendannet med Steen Jørgensen og trommeslager Tomas Ortved i 2010. Ifølge Steen Jørgensen opstod der en "fornyet energi" til indspille ny musik under forberedelserne til en comeback-turné i foråret 2013. Både Top-Galia og Jørgensen følte en forpligtelse til at komponere et nummer baseret på Kursk-katastrofen. Top-Galia kontaktede den amerikanske Randall Dunn og den islandske komponist Jóhann Jóhansson. Sammen skabte de det 10 minutter lange nummer "K-141 Kursk", delt op i fem satser med temaerne udsejling, ulykke, død, begravelse og genopstandelse. Ifølge Top-Galia var det en "stor forløsning" at lave "K-141 Kursk", og gruppen stod med en følelse af at det var "det bedste, vi nogensinde har lavet".

 Spor 

 Medvirkende 

Lars Top-Galia – komponist, guitar, keyboard, synthesizer
Steen Jørgensen – tekst, vokal
Tomas Ortved – trommer
Emily Cripe – tekst
Chelsea Wolfe – tekst
Randall Dunn – tekniker, mixer, producer, synthesizer
Timm Mason – programmering, synthesizer, keyboard
Timba Harris – violin
Bret Gardin
Jens Kaas – orgel
Jacob Andersen – trommer
Jenny Rossander – vokal på "...Like a Trance Like..." og "Stroke of Midnight"
Anders Christensen – bas

Nikolaj Nielsen – assisterende tekniker
Killian Brom – synthesizer
Okkyung Lee – cello
Helen Davies – harpe
Bolette Rued – fløjte
Signe Asmussen – sopran
Rebecca Forsberg Svendsen – sopran
Maggie Björklund – guitar
Eyvind Kang – violin
Manoj Ramdas – piano
Johann Johannsson – dirigent
Helianne Blais – violin
Stephen O'Malley – guitar

 Hitlister  
 Ugentlige hitlister 

 Årslister 

 Modtagelse 
Albummet nåede nummer 2 på Album Top 40 i Danmark og var 9 uger på listen. Det modtog fem ud af seks stjerner i musikmagasinet GAFFA''.

Kilder 

Album fra 2016
Sort Sol-album